section_heading: Raspad
paragraph_text: Tweedy se naljutio kad je čuo vijest iz druge ruke, od Margherite, jer mu Farrar to nije htio reći u lice. Sljedećeg dana dva su se pjevača upustila u žestoku verbalnu konfrontaciju.Kot 2004. str. 82–83 Kao uslugu Margheriti — koji je potrošio značajan iznos novca kako bi održao sastav na okupu — Farrar je pristao na posljednju turneju s Uncle Tupelom u Sjevernoj Americi. Tweedy i Farrar ponovno su se posvađali dva tjedna nakon početka turneje, zbog Farrarova odbijanja pjevanja harmonije na Tweedyjevim pjesmama. Sastav se tijekom turneje prvi put pojavio na nacionalnoj televiziji, u emisiji Late Night with Conan O'Brien. Sire je zahtijevao da u nastupu izvedu "The Long Cut", što je još više razbjesnilo Farrara jer je pjesmu napisao i pjevao Tweedy. Posljednji koncert Uncle Tupela održan je 1. svibnja 1994. u klubu Mississippi Nights u St. Louisu. Tweedy i Farrar tijekom koncerta su izveli po devet pjesama, a Mike Heidorn im se pridružio na bisu kao bubnjar.<ref>Kot 2004. str. 84